
asupra propunerii legislative pentru completarea art.127 din Legea învăţământului nr.84/1995
(Pl.x 47/2011)


1. În baza prevederilor art. 95 din Regulamentul Camerei Deputaţilor, republicat, cu adresa nr. Pl.x. 47 din 9 martie 2011, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru completarea art.127 din Legea învăţământului nr.84/1995.

Pentru întocmirea raportului, Comisia a analizat avizul primit de la Comisia juridică, de disciplină şi imunităţi, avizul Consiliului Legislativ, avizul Consiliului Economic şi Social, precum şi Punctul de vedere al Guvernului. 

Propunerea legislativă are ca obiect de reglementare completarea articolului 217 din Legea învăţământului nr. 84/1995, republicată, cu modificările şi completările ulterioare, în sensul ca în curriculumul naţional pentru învăţământul gimnazial şi liceal să fie prevăzute un număr de 3 ore de educaţie fizică obligatorie pe săptămână. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 20 deputaţi, din totalul de 27 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat: domnul Andrei Kiraly - secretar de stat în cadrul Ministerului Educaţiei, Cercetării, Tineretului şi Sportului.

5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 29 martie 2011, Comisia a propus, cu unanimitatea voturilor celor prezenţi, respingerea propunerii legislative, din următoarele considerente: la data de 9 februarie 2011, a intrat în vigoare Legea educaţiei naţionale nr. 1/2011;  conform art. 361 alin. (2) din această Lege, s-a abrogat Legea nr. 84/1995, republicată, cu modificările şi completările ulterioare; pe cale de consecinţă, nu mai este posibilă o intervenţie legislativă asupra acestui act normativ. 

ANEXĂ

I. Amendamente admise

	Nr.

crt.
	Legea nr. 84/1995
	Text 

propunere legislativă
	Text propus de Comisie

(autorul amendamentului)
	Motivare

	1. 
	---
	Titlul Legii: Lege pentru completarea art. 127 din Legea învăţământului nr. 84/1995
	---
	Respectarea normelor de tehnică legislativă

	2. 
	---
	Legea învăţământului nr. 84/1995, republicată în Monitorul Oficial, Partea I nr. 606 din 10.12.1999 se completează după cum urmează:
	
	

	3.
	---
	Articol I

După alineatul (3) al articolului 127 din Legea învăţământului nr. 84/1995, republicată în Monitorul Oficial, Partea I, nr. 606 din 10.12.1999, cu modificările şi completările ulterioare, se introduce un nou alineat, alineatul (4), cu următorul cuprins:

(4) „Curriculum naţional prevăzut la alineatul (1) cuprinde un număr de trei ore de educaţie fizică obligatoriu pe săptămână în învăţământul gimnazial şi liceal. ”
	
	

	4.
	---
	Articolul II


Legea învăţământului nr. 84/1995, republicată în Monitorul Oficial al României, Partea I, nr. 606 din 10 decembrie1999, cu modificările şi completările ulterioare, precum şi cu completările aduse prin prezenta lege, se va republica, dându-se textelor o nouă numerotare.

